# ***BLAGOSLOV***

1V imenu Očeta in Sina in Svetega Duha (prim. Mt 28,19).

2Blagoslovi naj vas Gospod in vas varuje.

3Razjasni naj svoj obraz nad vami in naj vam bo milostljiv.

4Obrne naj svoje obličje k vam in vam da svoj mir (prim. 4 Mz 6,24-26), vam, moje sestre in hčere, 5in vsem, ki bodo prišle in bodo vztrajale v naši skupnosti, in vsem drugim, sedanjim in prihodnjim, ki bodo v vseh drugih samostanih ubogih gospa vztrajale do konca.

6Jaz, Klara, Kristusova dekla, sadika našega blaženega očeta svetega Frančiška, sestra in mati vam in drugim ubogim sestram, 7prosim, čeprav nevredna, našega Gospoda Jezusa Kristusa pri njegovem usmiljenju in po priprošnji njegove presvete matere Marije, svetega nadangela Mihaela in vseh svetih božjih angelov, blaženega Frančiška, našega očeta ter vseh svetnikov in svetnic, 8da bi vam sam nebeški Oče podelil in utrdil nad vami svoj najsvetejši blagoslov v nebesih in na zemlji (prim. 1 Mz 27,28): 9na zemlji, da vas obogati z milostjo in svojimi krepostmi med svojimi služabniki in deklami v svoji vojskujoči se Cerkvi; 10v nebesih pa, da vas poviša in poveliča med svojimi svetniki in svetnicami v zmagoslavni Cerkvi.

11Blagoslavljam vas v svojem življenju in po svoji smrti, kakor morem in še bolj kot morem, z vsemi blagoslovi, 12s katerimi je Oče usmiljenja blagoslovil (prim. 2 Kor 1,3) in bo blagoslavljal v nebesih (prim. Ef 1,3) in na zemlji svoje sinove in hčere 13in s kakršnimi sta sleherni duhovni oče in duhovna mati blagoslavljala in bosta blagoslavljala svoje duhovne sinove in hčere. Amen.

14Bodite vedno ljubiteljice Boga, svojih duš in vseh svojih sester 15in vedno skrbite, da boste izpolnjevale, kar ste obljubile Gospodu.

16Gospod naj bo vedno z vami in naj stori, da boste ve vedno z njim. Amen.